《复回省城待报幽中书怀 其三》
明代·郑岳

社栎辞剪伐，兰膏坐销镕。巧拙各有宜，所贵保初终。

缅怀见素翁，进退何从容。盛名难久居，林壑寄幽踪。

幸兹返初服，云岑老相从。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。